כריסטיאן מונג'יו

שמאל|200px|ממוזער|כריסטיאן מונג'יו
**כריסטיאן מונג'יו** (ברומנית: **Cristian Mungiu**; נולד ב-27 באפריל 1968 ביאשי) הוא במאי, תסריטאי ומפיק סרטי קולנוע רומני. זכה בפרס דקל הזהב בפסטיבל קאן בשנת 2007 על סרטו "4 חודשים, 3 שבועות ויומיים". מונג'יו משתייך לדור החדש של אנשי קולנוע רומנים שלאחר נפילת המשטר הקומוניסטי במהפכת דצמבר 1989.

## חייו
נולד בב-1968 בעיר יאשי, בחבל מולדובה, במזרח רומניה, כבנם של אוסטין מונג'יו רופא כאב ופרופסור באוניברסיטה לרפואה ביאשי, ושל מריה מונג'יו, מורה לשפה ולספרות הרומנית.
כריסטיאן מונג'יו למד ספרות אנגלית ואמריקאית באוניברסיטת יאשי. לאחר מכן עבד כעיתונאי, כמורה לאנגלית וכמנחה תוכניות רדיו טלוויזיה ולמד בימוי קולנוע באקדמיה לתיאטרון ולקולנוע בבוקרשט.

בעת לימודיו מונג'יו השתתף כעוזר במאי בכמה הפקות זרות שצולמו ברומניה, "קפטן קונאן" של ברטראן טברנייה 1996 ו"רכבת לחיים" (או "דרך החיים") של ראדו מיכאיליאנו 1998. סיים לימודי הקולנוע בשנת 
1998. ביים מספר סרטים קצרים, ביניהם הצטיין הסרט "Zapping" שזכה בפרס הגדול בפסטיבל דקינו. 
סרטו הארוך הראשון "מערב" זכה לתשומת לב מיוחדת במסגרת "שבועיים של הבמאים ", המקבילה לפסטיבל קאן. לסרטו השני "4 חודשים, 3 שבועות ויומיים " הוענק פרס דקל הזהב לשנת 2007 בפסטיבל קאן ה-60. סרט זה העומד להיות חלק מסדרה של סרטים על אודות החיים תחת המשטר הקומוניסטי ברומניה מבוסס על סיפורן של נשים צעירות בתקופת ה"דקרט" (decret) החלטת צ'אושסקו לאסור הפלות ברומניה, לעקוב מעקב צמוד משטרתי על מהלך הריונות (על ידי "סיירות הפלות") ולהעניש 
עונשים כבדים על מבצעי הפלות, שהמטרה הייתה להגיע תוך מספר שנים לאוכלוסייה של 30 מיליון תושבים. 
בעקבות הישגיו הוענק לכריסטיאן מונג'יו באותה שנה האות הלאומי "סטיאווה רומניאי" ("כוכב רומניה"} בדרגת אביר מידי הנשיא טראיאן בססקו. 

סרטו "מעבר לגבעות" משנת 2012 העוסק בשתי נזירות במנזר אורתודוקסי היה מועמד אף הוא לדקל הזהב, וזכה בפסטיבל קאן בפרס השחקנית הטובה ביותר והתסריט הטוב ביותר. סרטיו הבאים "בגרות" משנת 2016 ו-"R.M.N." משנת 2022 היו מועמדים אף הם לדקל הזהב, כשהראשון מהם אף זיכה את מונג'יו בפרס הבימוי השני שלו בפסטיבל קאן. 

אחותו של כריסטיאן מונג'יו, ד"ר אלינה מונג'יו - פיפידי, פסיכיאטרית בהכשרתה, היא עיתונאית ומומחית בעלת שם ברומניה במדעי המדינה.

## פרסים והוקרה
*2000 - פרס הבמאי הטוב ביותר בפסטיבל דקינו, עבור הסרט הקצר "Zapping"
*2002 - הפרס הגדול בפסטיבל הסרטים הבינלאומי של טרנסילבניה עבור הסרט "Occident"
*2007 - פרס הפדרציה הבינלאומית של הצלמים בפסטיבל קאן - עבור הסרט "4 חודשים, 3 שבועות ויומיים"
*2007 - פרס מינהל החינוך הלאומי הצרפתי בפסטיבל קאן עבור הסרט "4 חודשים, 3 שבועות ויומיים"
*2007 הפרס הגדול "דקל הזהב" בפסטיבל קאן עבור הסרט "4 חודשים, 3 שבועות ויומיים"
*2007 - פרס "הבמאי האירופי הטוב ביותר" עבור הסרט "4 חודשים, 3 שבועות ויומיים",מטעם האקדמיה האירופית לקולנוע 
*2007 - פרס הפדרציה הבינלאומית של מבקרי הקולנוע בפסטיבל קאן - עבור הסרט "4 חודשים, 3 שבועות ויומיים" 
*2007 - פרס סזאר עבור הסרט הזר הטוב ביותר
*28 במאי 2007 - מטעם נשיא רומניה, טראיאן בססקו - עיטור המסדר הלאומי כוכב רומניה בדרגת אביר "על תרומתו כנציג הדור הצעיר של במאים רומנים לקידומו ברמה עולמית של הקולנוע הרומני"
*2012 - פרס התסריט הטוב ביותר בפסטיבל קאן עבור הסרט "După dealuri" (מעבר לגבעות)
*2016 - פרס הבמאי הטוב ביותר בפסטיבל קאן עבור הסרט Bacalaureat (בגרות)
*19 באוקטובר 2017, עיטור לגיון הכבוד של צרפת בדרגת אביר
*2024 - עיטור מסדר הכבוד של רפובליקת מולדובה

## סרטים
### כבמאי
*1998:Mariana (סרט קצר) 
*1999: Mâna lui Paulista -ידו של פאולישטה (סרט קצר) 
*1999:Nicio întâmplare -שום אירוע (סרט קצר)
* 2000: Zapping (סרט קצר)
* 2000: Nici o întâmplare (סרט קצר) "שום מקרה"
* 2000: Corul pompierilor "מקהלת הכבאים" (סרט קצר)
* 2002: Occident "מערב" (סרט ארוך)
* 2005: ב-Obiecte pierdute -חפצים אבודים - Lost and Found הפרק Legenda curcanului zburător *"הנערה ותרנגול ההודו"* *Turkey Girl"
* 2007: [[4 חודשים, 3 שבועות ויומיים|4 חודשים 3 שבועות ויומיים]] (סרט ארוך)
*2009: Tales from the Golden Age) Amintiri din Epoca de Aur - זיכרונות מעידן הזהב):Dragoste în timpul liber (אהבה בזמן הפנוי)
*2012: După dealuri (מעבר לגבעות) (סרט ארוך)
* 2016: Bacalaureat בגרות (Graduation)
* 2022: *R.M.N.*

=== כתסריטאי===
*1998 Mariana (סרט קצר)
*2000 Zapping (סרט קצר)
*2002 Occident (סרט ארוך)
*2005 - Canton 
*2005 - הפרק Legenda curcanului zburător (הנערה והתרנגול הודו) ב-Obiecte pierdute (חפצים אבודים)
*2007 - luni, 3 săptămâni și 2 zile 4 (ארבעה חדשים, שלושה שבועות ויומיים) (סרט ארוך)
*2009 - Amintiri din Epoca de Aur 1: Tovarăşi, frumoasă e viaţa (סרט קצר)
(זיכרונות מעידן זהב: חברים, החיים יפים!)
*2009 - Amintiri din Epoca de Aur 2: Dragoste în timpul liber (זיכרונות מעידן הזהב:אהבה בזמן הפנוי) (סרט קצר)
*2024 - Jaful secolului שוד המאה - (באנגלית:Traffic) (סרט ארוך)

===כמפיק===
* 2005 ' București-Berlin - Apartament 19
* 2006 Offset (סרט ארוך)
* 2009 - Amintiri din Epoca de Aur 1: Tovarăși, frumoasă e viața! - יחד עם אולג מוטו 
* 2009 - Amintiri din Epoca de Aur 2: Dragoste în timpul liber - עם אולג מוטו

=== כעוזר במאי===
* 1996 * Capitaine Conan * של [[ברטראן טברנייה]]
* 1998 *Train de vie* של [[ראדו מיכאיליאנו]]

==ספרים==
* *Tania Ionașcu, bunica mea,'' O biografie basarabeană, Cu fotografii din arhiva familiei, Humanitas, București, 2023, 
(טניה יונאשקו, סבתי - ביוגרפיה בסרבית. עם תצלומים מארכיון המשפחה)

## קישורים חיצוניים
 

## הערות שוליים

קטגוריה:בוגרי אוניברסיטת יאשי
קטגוריה:במאי קולנוע רומנים
קטגוריה:תסריטאי קולנוע רומנים
קטגוריה:מפיקי קולנוע רומנים
קטגוריה:זוכי פרס דקל הזהב
קטגוריה:זוכי פרס סזאר
קטגוריה:מעוטרי אות לגיון הכבוד
קטגוריה:מסדר כוכב רומניה
קטגוריה:יאשי: אישים
קטגוריה:רומנים שנולדו ב-1968